HR Službeni list Europske unije 28

31998D0574



SLUŽBENI LIST EUROPSKE UNIJE 16.09.1998.

ODLUKA KOMISIJE

od 16. rujna 1998.

o zajedničkom tehničkom propisu za opće priključne zahtjeve za javne paneuropske celularne digitalne kopnene pokretne komunikacije, faza II. (2. izdanje)

(priopćena pod brojem dokumenta C(1998) 2720)

(Tekst značajan za EGP)

(98/574/EZ)

KOMISIJA EUROPSKIH ZAJEDNICA,

uzimajući u obzir Ugovor o osnivanju Europske zajednice,

uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno njezin članak 7. stavak 2. drugu alineju,

budući da je Komisija donijela mjeru za određivanje vrste telekomunikacijske terminalne opreme za koju je potreban zajednički tehnički propis, kao i povezanu izjavu o području primjene u skladu s člankom 7. stavkom 2. prvom alinejom;

budući da treba donijeti odgovarajuće usklađene norme ili njihove dijelove za provedbu bitnih zahtjeva koji se trebaju pretvoriti u zajedničke tehničke propise;

budući da je neophodno utvrditi prijelazne odredbe za opremu odobrenu prema Odluci Komisije 96/630/EZ (2) kako bi se proizvođačima osigurao daljnji pristup tržištima;

budući da Odluku 96/630/EZ treba staviti izvan snage s učinkom od završetka prijelaznog razdoblja;

budući da Odluku Komisije 97/526/EZ (3) treba staviti izvan snage 24. listopada 1998.;

budući da je prijedlog podnesen Odboru za odobravanje telekomunikacijske opreme (ACTE) u skladu s člankom 29. stavkom 2.;

budući da je zajednički tehnički propis koji treba donijeti ovom Odlukom u skladu s mišljenjem ACTE-a,

DONIJELA JE OVU ODLUKU:

Članak 1.

1. Ova se Odluka primjenjuje na terminalnu opremu koja je namijenjena priključivanju na javnu telekomunikacijsku mrežu i obuhvaćena usklađenom normom navedenom u članku 2. stavku 1.

2. Ovom se Odlukom utvrđuje zajednički tehnički propis za pristupne zahtjeve za terminalnu opremu za paneuropsku celularnu digitalnu kopnenu pokretnu telekomunikacijsku mrežu koja uključuje modulaciju sa stalnom ovojnicom i radi u pojasu 900 MHz s međukanalnim razmakom od 200 kHz te podupire prometne kanale u skladu s načelom TDMA (višestruki pristup s vremenskom raspodjelom).

Članak 2.

1. Zajednički tehnički propis uključuje usklađenu normu koju je pripremilo odgovarajuće normizacijsko tijelo i pritom, u mjeri u kojoj je to moguće, primijenilo bitne zahtjeve navedene u članku 5. točkama od (c) do (f) Direktive 98/13/EZ. Upućivanje na normu navedeno je u Prilogu I. Primjenjivi dijelovi sadržani su u Prilogu II.

2. Terminalna oprema obuhvaćena ovom Odlukom u skladu je sa zajedničkim tehničkim propisom navedenim u stavku 1., ispunjava bitne zahtjeve navedene u članku 5. točkama (a) i (b) Direktive 98/13/EZ i ispunjava zahtjeve svih drugih primjenjivih direktiva, a posebno direktiva Vijeća 73/23/EEZ (4) i 89/336/EEZ (5).

Članak 3.

Za terminalnu opremu obuhvaćenu člankom 1. stavkom 1. ove Odluke prijavljena tijela određena za izvođenje postupaka navedenih u članku 10. Direktive 98/13/EZ upotrebljavaju ili osiguravaju uporabu primjenjivih dijelova usklađene norme navedene u članku 2. stavku 1. nakon stupanja na snagu ove Odluke.

Članak 4.

1. Odluka 96/630/EZ stavlja se izvan snage s učinkom od tri mjeseca nakon stupanja na snagu ove Odluke.

2. Terminalna oprema već odobrena prema Odluci 96/630/EZ može se nastaviti stavljati na tržište i u uporabu pod uvjetom da takvo odobrenje nije dodijeljeno kasnije od tri mjeseca nakon stupanja na snagu ove Odluke.

3. Odluka 97/526/EZ stavlja se izvan snage s učinkom od 24. listopada 1998.

Članak 5.

Ova je Odluka upućena državama članicama.

Sastavljeno u Bruxellesu 16. rujna 1998. Za Komisiju Martin BANGEMANN Član Komisije

(1) SL L 74, 12.3.1998., str. 1.

(2) SL L 282, 1.11.1996., str. 79.

(3) SL L 215, 7.8.1997., str. 54.

(4) SL L 77, 26.3.1973., str. 29.

(5) SL L 139, 23.5.1989., str. 19.

PRILOG I.

Upućivanje na primjenjivu usklađenu normu

Usklađena norma navedena u članku 2. ove Odluke je:

European digital cellular telecommunications system (Phase 2)

Attachment requirements for global system for mobile communications (GSM) mobile stations

Access

[Europski digitalni celularni telekomunikacijski sustav (faza 2.)

Priključni zahtjevi za pokretne postaje globalnog sustava za pokretne komunikacije (GSM)

Pristup]

ETSI

Europski institut za telekomunikacijske norme

Tajništvo ETSI-ja

TBR 19, 5. izdanje: ožujak 1998.

(bez predgovora)

Dodatne informacije

Europski institut za telekomunikacijske norme priznat je u skladu s Direktivom Vijeća 83/189/EEZ (1).

Gore navedena usklađena norma izrađena je prema mandatu izdanom u skladu s odgovarajućim postupcima iz Direktive 83/189/EEZ.

Puni tekst gore navedene usklađene norme može se dobiti na adresama:

Europski institut za telekomunikacijske norme 650 route des Lucioles F-06921 Sophia Antipolis Cedex Europska komisija DGXIII/A/2 — (BU 31, 1/7) Rue de la Loi/Wet

ili od bilo koje druge organizacije odgovorne za stavljanje na raspolaganje normi ETSI-ja, čiji se popis može naći na internetskoj adresi www.ispo.cec.be.

(1) SL L 109, 26.4.1983., str. 8.

PRILOG II.

Primjenjivi dijelovi norme TBR 19 (5. izdanje)

Zahtjev norme TBR 19